স্টাফ রিপোর্টার ॥ আপনি কি শহরের বসবাস করছেন? কখনও বর্ষা দেখেছেন কি? অথবা ইচ্ছা থাকা সত্বেও বর্ষা দেখতে পারেননি? যদি এমন হয় তাহলে আর গ্রামাঞ্চলে যেতে হবেনা। শহরেই এখন বর্ষার রূপ দেখতে পারেন। এ জন্য আপনাকে বেশী দুর যেতে হবেনা, চলে যান হবিগঞ্জ সার্কিট হাউজ কিংবা চিড়িয়াখানা রোড অথবা যেতে পারেন কালীবাড়ি ক্রস রোড বা স্টাফ কোয়ার্টার লিংক রোডে। চোখ জুড়িয়ে দেখতে পাবেন বর্ষার রূপ। তবে আপনাকে সতর্ক থাকতে হবে। কারণ দেখতে গিয়ে গাড়ির ছিটকে যাওয়া পানিতে আপনি চোপসে যেতে পারেন। গতকাল অসংখ্য মানুষ চোখ জুড়িয়ে দেখেছেন শহরে বর্ষার রূপ। রশিকজনদের মন্তব্য হবিগঞ্জ মডেল পৌরসভায়ই যদি এ ধরণের বর্ষ হয় তাহলে অমডেল পৌরসভায় না জানি বর্ষার কী রূপ?